ആക്ടിനിസം

ഫോട്ടോകെമിക്കൽ, ഫോട്ടോബയോളജിക്കൽ ഇഫക്റ്റുകളിലേക്ക് നയിക്കുന്ന സൗരവികിരണത്തിന്റെ പ്രഭാവമാണ് ആക്ടിനിസം (/ ˈæktɪnɪzəm /) എന്ന് അറിയപ്പെടുന്നത്. Appendix 3. "Units for photochemical and photobiological quantities", pp.173-174 of The International System of Units (SI), BIPM, 2006  പുരാതന ഗ്രീക്ക് വാക്കായ ἀκτίς, ἀκτῖνος (അർഥം:"കിരണം, ബീം") ൽ നിന്നാണ് ആക്ടിനിസം എന്ന വാക്ക് ഉരുത്തിരിഞ്ഞത്. ആക്ടിനിസം എന്ന വാക്ക് ഇമേജിംഗ് ടെക്നോളജി (പ്രധാനമായും ഫോട്ടോഗ്രഫി), വൈദ്യശാസ്ത്രം (സൂര്യാഘാതത്തെക്കുറിച്ച്), രസതന്ത്രം (ഫോട്ടോ-ഡീഗ്രേഡേഷനിൽ നിന്ന് പരിരക്ഷിക്കുന്ന പാത്രങ്ങളെക്കുറിച്ച്) എന്നിവയിൽ കാണപ്പെടുന്നു, കൂടാതെ ആക്ടിനിസം എന്ന ആശയം കെമിക്കൽ ഫോട്ടോഗ്രഫി, എക്സ്-റേ ഇമേജിംഗ് എന്നിവയിലും പ്രയോഗിക്കുന്നുണ്ട്.

ആക്ടിനിക് () രാസവസ്തുക്കളിൽ, ഫോട്ടോഗ്രാഫിയിൽ ഉപയോഗിക്കുന്ന ലൈറ്റ് സെൻസിറ്റീവ് രാസവസ്തുക്കൾ ആയ സിൽവർ സാൾട്ട് ഉൾപ്പടെ നിരവധി പദാർഥങ്ങളുണ്ട്.

 രസതന്ത്രത്തിൽ 
രാസപരമായി പറഞ്ഞാൽ, വികിരണത്തിന്റെ സ്വഭാവമാണ് ആക്ടിനിസം, അത് ഒരു തന്മാത്രയെ ആഗിരണം ചെയ്യാനും അതിന്റെ ഫലമായി ഒരു ഫോട്ടോകെമിക്കൽ പ്രതിപ്രവർത്തനത്തിനും കാരണമാകുന്നു. ഓരോ ഫോട്ടോണിനും ഒരു തന്മാത്രാ പ്രതിപ്രവർത്തനം മാത്രമേ ഉണ്ടാകൂ എന്നത് തെളിയിച്ചത് ആൽബർട്ട് ഐൻ‌സ്റ്റൈൻ ആയിരുന്നു. ഈ വ്യത്യാസം റേഡിയേഷൻ പ്രവർത്തനക്ഷമമാക്കിയ എക്സോതെർമിക് റിഡക്ഷൻ പ്രതിപ്രവർത്തനങ്ങളിൽ നിന്ന് ഫോട്ടോകെമിക്കൽ പ്രതിപ്രവർത്തനങ്ങളെ വേർതിരിക്കുന്നു.

പൊതുവായ ആവശ്യങ്ങൾക്കായി, ആക്റ്റിനിക് അല്ലെങ്കിൽ ആക്റ്റിനോ-കെമിസ്ട്രിക്ക് പകരം സാധാരണയായി ഫോട്ടോകെമിസ്ട്രി എന്ന പദമാണ് ഉപയോഗിക്കുന്നത്.

 വൈദ്യശാസ്ത്രത്തിൽ 
വൈദ്യശാസ്ത്രത്തിൽ, ഉയർന്ന ഊർജ്ജമുള്ള ഹ്രസ്വ-തരംഗദൈർഘ്യ സൂര്യ പ്രകാശം മൂലം കണ്ണ് ത്വക്ക് പോലെയുള്ള ബാഹ്യ ടിഷ്യുകൾക്കുണ്ടാകുന്ന പ്രശ്നങ്ങൾ ആക്റ്റിനിക് ഇഫക്റ്റുകൾ ആയി വിവരിക്കുന്നു. വെളിച്ചത്തിലേക്ക്, പ്രത്യേകിച്ച് അൾട്രാവയലറ്റ് ലൈറ്റ് (ആക്ടിനിക് കെരാട്ടോസിസ് കാണുക) എക്സ്പോഷർ ചെയ്യുന്നതിലൂടെ ഉണ്ടാകുന്ന മെഡിക്കൽ അവസ്ഥകളെ വിവരിക്കുന്നതിനും ആക്ടിനിക് ഉപയോഗിക്കുന്നു.

ഈ പ്രതിഭാസത്തെ സൂചിപ്പിക്കാൻ ആക്ടിനിക് റേ എന്ന പദം ഉപയോഗിക്കുന്നു.

 ബയോളജിയിൽ 
ജീവശാസ്ത്രത്തിൽ, "ആക്ടിനിക് ലൈറ്റ്" എന്നത് ഒരു ജീവിവർഗത്തിലെ ഫോട്ടോസിന്തസിസ് പോലുള്ള ഫോട്ടോകെമിക്കൽ പ്രതിപ്രവർത്തനങ്ങൾക്ക് കാരണമാകുന്ന സൗരോർജ്ജത്തിൽ നിന്നോ മറ്റ് ഉറവിടങ്ങളിൽ നിന്നോ ഉള്ള പ്രകാശത്തെ സൂചിപ്പിക്കുന്നു.

 ഫോട്ടോഗ്രാഫി 
ആദ്യകാല ഫോട്ടോഗ്രഫിയിൽ ആക്റ്റിനിക് ലൈറ്റ് ആദ്യമായി ഉപയോഗിച്ചിരുന്നത് ലൈറ്റ് സെൻ‌സിറ്റീവ് ഫിലിമുകൾ‌, പ്ലേറ്റുകൾ‌ അല്ലെങ്കിൽ‌ പേപ്പറുകൾ‌ എന്നിവയെ എക്സ്പോസ് ചെയ്യുന്നതും ചെയ്യാത്തതുമായ പ്രകാശത്തെ വേർതിരിച്ചറിയാൻ ആയിരുന്നു. ഒരു ഡാർക്ക് റൂമിൽ‌ എക്സ്പോസിങ്ങ് പ്രശ്നങ്ങൾ ഒഴിവാക്കാനായി ഒരു നോൺ‌-ആക്റ്റിനിക് സേഫ്-ലൈറ്റ് (ഉദാ. ചുവപ്പ് അല്ലെങ്കിൽ ആമ്പർ‌) ഉപയോഗിക്കാൻ‌ കഴിയും.

ആദ്യകാല "നോൺ കളർ-സെൻ‌സിറ്റീവ്" (എൻ‌സി‌എസ്) ഫിലിമുകൾ, പ്ലേറ്റുകൾ, പേപ്പറുകൾ എന്നിവ പച്ച മുതൽ യുവി വരെയുള്ള (ഹ്രസ്വ-തരംഗദൈർഘ്യ പ്രകാശം) സ്പെക്ട്രത്തിന്റെ ഉയർന്ന ഊർജ്ജ അറ്റത്തോട് മാത്രമേ സംവേദനക്ഷമമായിരുന്നുള്ളൂ. ചുവന്ന പ്രകാശം ആക്റ്റിനിക് അല്ലാത്തതിനാൽ ഇത് ചുവന്ന പ്രദേശങ്ങൾ വളരെ ഇരുണ്ടതാക്കി മാറ്റും. സാധാരണഗതിയിൽ, സെനോൺ ഫ്ലാഷ് ലാമ്പുകളിൽ നിന്നുള്ള പ്രകാശം വളരെ ആക്റ്റിനിക് ആണ്, പകൽ വെളിച്ചം പോലെ ഇവയിൽ പച്ച-യുവി പ്രകാശം ഉൾക്കൊള്ളുന്നു.

ഇരുപതാം നൂറ്റാണ്ടിന്റെ ആദ്യ പകുതിയിൽ, ഫിലിം ടെക്നോളജിയുടെ വികാസങ്ങൾ ചുവപ്പ്, മഞ്ഞ വെളിച്ചങ്ങളോട് സംവേദനക്ഷമതയുള്ള  ഓർത്തോക്രോമാറ്റിക്, പാൻക്രോമാറ്റിക് ഫിലിമുകൾ കണ്ടെത്തുന്നതിലേക്ക് നയിച്ചു. വർണ്ണ സ്പെക്ട്രത്തിലുടനീളമുള്ള വെളിച്ചം സംബന്ധിച്ച മനുഷ്യന്റെ ധാരണയുടെ യഥാർത്ഥ പുനർനിർമ്മാണം ഇവ നൽകി. അതിനാൽ, ഫോട്ടോഗ്രാഫിയിൽ, ആക്റ്റിനിക് ലൈറ്റ് ഇപ്പോൾ സംശയാസ്‌പദമായ ഫോട്ടോഗ്രാഫിക് മെറ്റീരിയലിലേക്ക് പരാമർശിക്കേണ്ടതുണ്ട്.

 നിർമ്മാണ മേഖല 
കമ്പ്യൂട്ടർ ചിപ്പ് നിർമ്മാണത്തിലെ മാസ്കുകളുടെ ആക്റ്റിനിക് പരിശോധന ലിത്തോഗ്രാഫി സിസ്റ്റം ഉപയോഗിക്കുന്ന പ്രകാശത്തിന്റെ അതേ തരംഗദൈർഘ്യം ഉപയോഗിച്ച് മാസ്ക് പരിശോധിക്കുന്നതിനെയാണ് സൂചിപ്പിക്കുന്നത്.

 അക്വാകൾച്ചറിൽ 
റീഫ് അക്വേറിയം വ്യവസായത്തിലും ആക്ടിനിക് ലൈറ്റുകൾ സാധാരണമാണ്. പവിഴത്തിന്റെയും അകശേരുക്കളുടെയും വളർച്ചയെ പ്രോത്സാഹിപ്പിക്കുന്നതിന് അവ ഉപയോഗിക്കുന്നു.The Correct Lighting for Your Aquarium ഫ്ലൂറസെന്റ് മത്സ്യങ്ങളുടെ ഫ്ലൂറസെൻസ് വർദ്ധിപ്പിക്കാനും ഇവ ഉപയോഗിക്കുന്നു.

അക്വേറിയത്തിലെ ആൽഗകളുടെ വളർച്ച പരിമിതപ്പെടുത്തുന്നതിനും ആക്ടിനിക് ലൈറ്റിംഗ് ഉപയോഗിക്കുന്നു. What is Actinic Lighting ആഴമില്ലാത്ത ചെറുചൂടുള്ള വെള്ളത്തിൽ ആൽഗകൾ (മറ്റ് സസ്യങ്ങളെപ്പോലെ) തഴച്ചുവളരുന്നതിനാൽ, ആൽഗകൾക്ക് നീല, വയലറ്റ് വെളിച്ചങ്ങളിൽ നിന്ന് പ്രകാശസംശ്ലേഷണം നടത്താൻ കഴിയില്ല, അതിനാൽ ആക്റ്റിനിക് പ്രകാശം അതിന്റെ ഫോട്ടോസിന്തറ്റിക് ഗുണം കുറയ്ക്കുന്നു.

ഇരുണ്ട ലൈറ്റിങ്ങിന് ആക്റ്റിനിക് ലൈറ്റിംഗ് ഒരു മികച്ച ബദലാണ്, കാരണം ഇത് മത്സ്യത്തിന് ഒരു "രാത്രി അന്തരീക്ഷം" പ്രദാനം ചെയ്യുന്നു, അതേസമയം പവിഴത്തിനും മറ്റ് സമുദ്രജീവികൾക്കും വളരാൻ ആവശ്യമായ പ്രകാശം അനുവദിക്കുന്നു.

 കൃത്രിമ വിളക്കുകൾ 
"ആക്ടിനിക്" ലൈറ്റുകൾ ഉയർന്ന കളർ ടെമ്പറേച്ചർ ഉള്ള നീല വെളിച്ചമാണ്. ഈച്ചകളെ ആകർഷിക്കാൻ ഇലക്ട്രിക് ഫ്ലൈ കില്ലറുകളിൽ ഇവ ഉപയോഗിക്കുന്നു.

 ഇതും കാണുക 

 സ്പെക്ട്രൽ സെൻസിറ്റിവിറ്റി സാധാരണയായി ഫോട്ടോഗ്രാഫിക് വസ്തുക്കളുടെ ആക്റ്റിനിക് പ്രതികരണത്തെ വിവരിക്കാൻ ഉപയോഗിക്കുന്നു.

 അവലംബം 


വർഗ്ഗം:ഛായാഗ്രഹണ ശാസ്ത്രം
വർഗ്ഗം:ഭൗതികരസതന്ത്രം
വർഗ്ഗം:വിദ്യുത്കാന്തിക പ്രസരണം